Goeie nuus vir ‘Hotel’-aanhangers | Maroela Media
‘n Toneel uit die tweede seisoen van Hotel. Foto: KykNet
Die Afrikaanse komediereeks Hotel het maar net twee seisoene agter die blad, maar dié reeks het reeds ŉ geharde en lojale groep aanhangers opgebou.
En nou kan aanhangers uitsien na ŉ derde seisoen van dié skreeusnaakse mokumentêr.
KykNET het Vrydag aangekondig dat die vreemde personeel van die Fransen Hotel vanaf Januarie 2019 vir ŉ derde keer ŉ draai in kykers se sitkamers sal maak. En wie beter om reg aan die aweregse karakters te laat geskied as draaiboekskrywers Bennie Fourie, Stiaan Smith, Ryan Metcalfe en Beer Adriaanse.
Simoné Nortmann vertolk die rol van Jony Scholtz in Hotel. Foto: KykNet
“Die seisoen het ook heelwat onverwagte kinkels. So, verwag die onverwagse – want soos julle nou al goed weet, loop niks volgens plan in die Fransen Hotel nie,” vertel kykNET in ŉ verklaring.
Hotel gaan oor die doen en late van die personeel van die Fransen Hotel in die hartjie van Mpumalanga in die klein dorpie van Fransenburg. Eers was dié hotel die dorp se trots, ŉ baken. Nou is dit skaars ’n een uit vyf op TripAdvisor.
Schalk Bezuidenhout vertolk die rol van Danny Beyers in Hotel. Foto: KykNet
James Borthwick vertolk die rol van Ferdie Kruger, terwyl draaiboekskrywer Beer Adriaanse ook voor die kamera inskuif in die rol van Thomas van As. Ontvangsdame Jony Scholtz word deur Simoné Nortmann vertolk, terwyl die akteur en komediant Schalk Bezuidenhout te sien is in die rol van Danny Beyers.
Mila Guy is te sien as Malanie Schmidt in die reeks, Sandi Schultz vertolk die rol van Maggie Conradie en Martelize Kolver is vermaaklik in haar vertolking van die eienaardige Brenda Gunter. Graham Weir is te sien as oom Dirk Dijkstra.
Kyk Hotel 3 vanaf Januarie 2019 op kykNET DStv-kanaal 144.
Dit is nou goeie gehalte ongekompliseerde vermaak. Karakter waarmee mens kan identifiseer.
Kyknet bied regtig swak komedie aan. Ek kan nie glo daar kom nog n reeks van die swak program nie
Vannessa · 4 weke gelede
Stem saam. Dink nie die skrywer en ons kykers het dieselfde program gesien nie. Hotel is nog n swak komedie wat ‘n belediging vir Afrikaans en Afrikaners is.
Ek geniet die realiteitsreeks op Via, “Die Alpenrose” wat in Switzerland afspeel baie meer en daars nie slegte acting nie! Ek kan nog streeds nie glo Carel die eienaar het so nice plek nie! Ek wil ook daar gaan werk, dit lyk na soveel fun!
Tannie Merchia · 4 weke gelede
Ek was vroeer die week by checkers in virginia naby durban. Daar was n filmspan. Een van die span my vertel hul werk aan n nuwe tv reeks sonder jou suitcase. Dit klink na vet pret en dit lyk sommer of hul ook baie pret het. Sien rerig baie uit. Maroel media moet ons liewer laat wee4 wanner dit uisaai nie die klomp nonsens soos hotel nie
Is jy ernstig? · 4 weke gelede
Wat? Ek glo dit nie! Hoekom moet Kyknet sulke programme uitsaai? Dis mos nie iets om na te kyk nie? Dis nie goeie nuus nie, dis slegte nuus
NieGoeieNuusNie · 4 weke gelede
Dis nie goeie nuus nie, alles behalwe
Kan nie kyk nie · 4 weke gelede
Wat van mense-mense. Ek verkoop my tv as dai nonsens weer terugkom vir n tweede seisoen.
Sit eerder proesstraat op asb
Tannie Merch · 4 weke gelede
Ek het n filmspan raakgeloop by Virginia inkopiesentrum in Umhlanga. Hulle het gesê hulle werk aan nuwe tv reeks sonder jou suitcase. Klink of dit baie opwindend gaan wees. Sien baie uit
rustenburger · 4 weke gelede
hierdie span was die week by ons mall in rustenburg ook. dis blykbaar n realiteits reeks waar n vreemdeling als net so los en dan op n vliegtuig klim en op n reis gaan. ek het die oulike akteur van binnelanders ook daargesien. dinkhy is die aanbieder. kan maroela uitvind wanneer dit op tv gaan wees en wat die program se naam is?
Baie bly. Puik en skerp vermaak
Dit, saam met die huidige “komedies” op Kyknet is waarlik die swakste ooit op TV
Ben Niemand · 4 weke gelede
Die berig sê darem “Goeie nuus vir ‘Hotel’-aanhangers”. Dus, as jy nie een is nie, hou maar verby. Ek stem saam die reeks is half kommin, maar dit is wat dit so snaaks maak. Partykeer is ek maar net lus vir kommin en lag.